Am 24.07.2010 si mir ir Nacht nach Spa - Francorchamps (Belgien) ufbroche. S Ziel isch d VW Bug Show uf dr agäblech schönste Rennstrecki vor Wäut.  Nach zirka 5,5 std. Fahrt hei mirs gschaft gha, d Rennstrecki  isch in Sichtwitti gsi ;-) Nach dr Amäldeprozedur und churzer Orientierigshilf hei mir de ou scho üsi Kollege troffe wo bereitz  ihres Plätzli bi de Formel 1 Boxe bezoge hei gha.  A dere Bug Show hets e fasch ungloublechi Azahl a Chäfer, T1,T2,T3, Typ 3, Karmann, K 70 und und und z bestuune gä.  Näbscht de coole Lüt wo mir hei chönne kenne lerne (Manuel, Sascha und die ganzen Kumpels) isch s Highlite natürlech d Taxi Fahrt uf dr Rennstrecki mit em Fred sim Race-Taxi gsi.  S ganze Wucheänd  het eifach gfägt u mega spass gmacht.  I gloube wes irgendwie geit de si mir nöchstjohr wider drbi, vilech jo mit em ne eigete VW....... wär weis.    Bilder si do: http://schwarteli.ch/mediagallery/alb...amp;page=1    Gruess Chrigu